В Тексас алабама и коасатите се установяват в Биг Тикет, където са далеч от маршрутите на белите и така остават донякъде свободни от европейска намеса. През 1830 г. алабама живеят в три общини в северозападната част на окръг Тейлър, а коасатите също в три общини на река Тринити. По време на Тексаската революция много бели заселници намират убежище при двете племена в Биг Тикет.